《为张仲照题秋野轩》
明代·王汝玉

城郭嚣尘远，郊原爽气浮。霜丹千树叶，云白一天秋。

泖蟹螯初荐，溪菰米乍收。沧浪濯缨罢，长揖谢公侯。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。